Hvad er cyklustid ved sprøjtestøbning?
Cyklustiden er tiden for en fuld cyklus i sprøjtestøbeprocessen. Cyklen omfatter lukning af værktøj, plastificering, indsprøjtning, eftertryk og køling, åbning og af-formning. Afhængig af processen kan flere af disse processer køres delvis i parallel. Typisk er køletiden afgørende for den samlede cyklustid, og der kan spares meget tid ved korrekt design af både emne og værktøj. Cyklustiden vil sammen med antallet af kaviteter - og værktøjets kvalitet og stabilitet - være definerende for det forventede udbytte af et sprøjtestøbeværktøj.